Amagrad : Afesnaw
Asmil : Tigejda n tanaramant
Amyaru:Amaruyidir
‘’ma yela zemraɣ ad ferneɣ amḍiq amuran di tanaramant, ad sutraɣ aken ad iliɣ d Afesnaw’’
Afesnaw , d afaddad i d-ilan af uqaru n temzayt , d win isɛan deqs n termit d uneggeḍ ugar n ifaddaden niḍen , tamlilt-ines d talelt n ifaddaden niḍen aken ad sfarin.
Afesnaw, d aɣella deg uguzdi, d win iẓaren ad iselḥu wiyaḍ, mačči s taratatin tiserdasin, maca s tikli d amedya d teyti n tdukli. Isen amek ara izwir taɣeḍweft n temzayt af wayla-s.
Afesnaw, d afaddad ula d netsa, d amenzu n temzayt, am yal afaddad, ad yili usilaɣ amaɣlal, d win itsawin tamzayt ar zdat ifaddaden n temzayt-is ilaq ad qaren :
“ Nek ad iliɣ am ufesnaw-inu aken ad qlaɣ d anaram ifazen’’.
Afesnaw ilaq ad yili d amenzu di teyti tanaramant, d amedya i temzayt-ines, deg useḍwal n wannuz d isuḍaf.
Afesnaw d netsa i d amezwaru ara yissinen tiɛubja imgaraden, di temzayt ifazen ara yaf akk iferdisen ilaqen i usilaɣ-ines, tamzayt ifazen d tasdawit tanaramant, d adeg anda Afesnaw ilmed, tawuri-ines, tiɛubja timaynutin, maca daɣen askir n tudert.
Afesnaw mačči d ussaf di temzayt-ines, tamzayt mačči d 6 ar 8 n warrac, d tadukli n ufesnaw iked unmazul-is d ilmeẓyen idsen tamzayt. Anmazul mačči d wis sin kan, ila i talelt n ufesnaw, aken ad iṭef amḍiq-is deg tnemhalt n temzayt. I sin qedcen i tikli iwatan n temzayt, tsḥarkilen i sin timliliyin, ahil d irmuden imgaraden.
Anmazul d Afesnaw i t-fernen, iked tasenbert n wannuz
Afesnaw d unmazul-ines d tayuga n imdukal.
Ɣar daɣen
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn